પૂર્વની યુપીએ સરકાર પર આકરા પ્રહાર કરતા વડાપ્રધાને કહ્યું કે જૂની સરકાર પોતાની યોજનાઓનો ઢંઢેરો પીટતી હતી. આપણે ઓછામાં ઓછુ જે કામ થઈ રહ્યું છે તેની જાણકારી તો લોકોને આપવી જોઈએ. સાંસદોને સીધો પ્રશ્ન પૂછતાં પીએમ મોદીએ કહ્યું કે ઉર્જા ઉત્સવ ઉજવવાની વાત થઈ હતી તો શું સાંસદોએ તેની જાણકારી જનતાને આપી? તેમણે એમ પણ પૂછયું કે કયા કયા સાંસદોએ પોતાના મતવિસ્તારમાં ઉર્જા ઉત્સવની ઉજવણી કરી. સંસદીય દળની બેઠકમાં સંસદીય કાર્યમંત્રી વેંકૈયા નાયડુએ પાર્ટી સાંસદોને ઓગસ્ટા ડીલ પર પાર્ટીના વલણ અંગે પણ માહિતી આપી હતી.